stanford-oval/wikipedia huggingface dataset:
Sergiusten riemukaari

Sergiusten riemukaari
Sergiusten riemukaari (lat. Arcus Sergii, kroatiaksi Slavoluk Sergijevaca) on kroatialaisessa Pulan kaupungissa sijaitseva antiikinaikainen riemukaari. Kaari on kahdeksan metriä korkea ja sen rakennutti Salvia Postuma Sergia Aktionin taistelun jälkeen muistomerkiksi kolmelle veljelleen noin 30 eaa. Alun perin kaari toimi kaupungin pääporttina aina vuoteen 1829 saakka ja on siksi koristeltu vain yhdeltä puolelta. Nykyään portti lasketaan kultaiseksi portiksi. Portin läpi on kulkenut aikanaan Via Flavia Aquilejasta ja Triestistä kaupungin pääaukiolle.
Kirjailija James Joyce asui yhdessä Arcus Sergiin lähellä sijaitsevista taloista vuodet 1904 ja 1905, kun hän työskenteli Pulassa englannin opettajana.
San Juanin maakunta (Argentiina)

Maakunnan sijainti Argentiinan kartalla
San Juanin maakunta (esp. Provincia de San Juan) on Argentiinan länsiosassa Chilen rajalla sijaitseva maakunta. Se on pinta-alaltaan 89 651 neliökilometriä ja sen asukasluku oli vuonna 2010 yhteensä 680 427. San Juanin naapurimaakuntia ovat pohjoisesta myötäpäivään lueteltuna La Rioja, San Luis ja Mendoza. Maakunnan pääkaupunki on noin 112 000 asukkaan San Juan (2010).
Aiheesta muualla

Kuvia tai muita tiedostoja aiheesta San Juanin maakunta (Argentiina) Wikimedia Commonsissa
San Juanin viralliset verkkosivut (Arkistoitu – Internet Archive)
Argentiinan maakunnat
Buenos Aires
Buenos Airesin liittopiiri
Catamarca
Chaco
Chubut
Córdoba
Corrientes
Entre Ríos
Formosa
Jujuy
La Pampa
La Rioja
Mendoza
Misiones
Neuquén
Río Negro
Salta
San Juan
San Luis
Santa Cruz
Santa Fe
Santiago del Estero
Tulimaa, Etelämantereen sektori ja Etelä-Atlantin saaret
Tucumán
Jess Cain

Jess Daniel Dennis Cain III (1926 Philadelphia, Pennsylvania – 14. helmikuuta 2008) oli yhdysvaltalainen radiotoimittaja, joka isännöi bostonilaisen WHDH-radioaseman aamulähetyksiä 34 vuoden ajan.
Valmistuttuaan high schoolista Cain värvättiin armeijaan. Hän palveli toisessa maailmansodassa ja osallistui muun muassa Ardennien taisteluun. Hänet palkittiin urhoollisuusmitalílla  hänen onnistuttuaan kutsumaan apujoukkoja vihollisen konekivääritulituksen kohteeksi joutuneelle yksikölleen ja useimmat yksikön miehistä pelastuivat, heidän joukossaan komppanian päällikkönä toiminut toisen maailmansodan aikana eniten kunniamerkkejä saanut yhdysvaltalainen Audie Murphy.
Sodan jälkeen Cain jatkoi jo high schoolissa alkanutta näyttelijänuraansa ja päätyi kahdeksi vuodeksi esiintymään Broadwaylle Stalag17 -näytelmään, jossa esiintyivät myös muun muassa Paul Newman, Steve McQueen ja Rod Steiger.
Näyttelijänuralta Cain siirtyi ensin opettamaan viestintää Notre Damen yliopistoon ja sieltä vuonna 1957 Bostoniin WHDH-radioasemalle, jolla hän toimi aina eläkkeelle jäämiseensä asti vuonna 1991.
Jess Cain nimettiin Radio Hall of Fameen vuonna 2008.
Jaye Crockett

| Jeffrey Crockett |
| --- | --- |

Henkilötiedot
Syntynyt: 16. lokakuuta 1991 (ikä 32) Watertown, New York
Kansalaisuus:   Yhdysvallat
Koripalloilija
Lempinimi:  Jaye
Pelipaikka:  Laituri
Pituus:  201 cm
Paino:  95 kg
Nyk. joukkue:  Keravnos BC
Sarja:  Kyproksen pääsarja
NBA-varaus:  2014 / ei varattu
Pelaajaura
Yliopistojoukkueet
2010–2014:   Texas Tech
Seurajoukkueet
2014–2015 2015 2016 2016–2017 2017 2017–2018 2018–2019 2019 2019 2020 2020 2020–2021 2021–2022 2022–2023 2023 2023–:   Derthona Basket  Shinshu Brave Warriors  SAM Basket Massagno  Forli  Trapani  Bakken Bears  Le Portel  Anibal Zahle  S.E. Melbourne Phoenix  BK Astana  Peristeri  Fribourg Olympic  Södertälje Kings  Karhu Basket  Akita Northern Happinets  Keravnos BC
Jeffrey "Jaye" Crockett (s. 16. lokakuuta 1991) on yhdysvaltalainen koripalloilija, joka pelaa Keravnos BC:ssä Kyproksen pääsarjaa. Tätä aikaisemmin Crockett on pelannut ammattilaisena Italiassa, Japanissa, Sveitsissä, Tanskassa, Ranskassa, Libanonissa, Australiassa, Kazakstanissa, Kreikassa, Ruotsissa ja Suomessa.
Tanskassa pelatessaan Crockett voitti joukkueensa mukana Tanskan-mestaruuden ja Tanskan Cupin sekä valittiin finaalien arvokkaimmaksi pelaajaksi.
Saavutukset > Henkilökohtaiset palkinnot

Basketligaen finaalien paras pelaaja (2018)
All-Big 12 konferenssin kolmostähdistöjoukkueessa (2014)
Saavutukset > Joukkuesaavutukset

Basketligaen mestaruus (2018)
Tanskan Cup -voittaja (2018)
Serhat Balcı

| Mitalit> Maa:   Turkki.Miesten vapaapaini.MM-kilpailut  | Mitalit> Maa:   Turkki.Miesten vapaapaini.MM-kilpailut  | Mitalit> Maa:   Turkki.Miesten vapaapaini.MM-kilpailut  | Maa:   Turkki> Miesten vapaapaini. |
| --- | --- | --- | --- |
|  Hopeaa | Istanbul 2011 | 96 kg |  |
|  Pronssia | Herning 2009 | 96 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Varna 2005 | 84 kg |  |
|  Pronssia | Sofia 2007 | 84 kg |  |
|  Pronssia | Vilna 2009 | 96 kg |  |
|  Pronssia | Baku 2010 | 96 kg |  |
|  Pronssia | Belgrad 2012 | 96 kg |  |
Serhat Balcı (s. 15. maaliskuuta 1982 Istanbul) on turkkilainen vapaapainija.
Balcı on saavuttanut MM-hopeaa Istanbulista 2011, MM-pronssia Herningistä 2009 ja viisi EM-mitalia. Pekingin kesäolympialaisissa 2008 Balcı oli sarjassa 84 kg viides.
Jaycob Megna

| Jaycob Megna |
| --- | --- |

Henkilötiedot
Syntynyt: 10. joulukuuta 1992 (ikä 31) Plantation, Florida, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  196 cm
Paino:  99 kg
Seura
Seura:  Florida Panthers
Sarja:  NHL
Pelinumero:  8
Pelaajaura
Pääsarjaura:  2014–
Aik. seurat:  Norfolk Admirals (AHL) Anaheim Ducks (NHL) San Diego Gulls (AHL) Chicago Wolves (AHL) San Jose Barracuda (AHL) San Jose Sharks (NHL) Seattle Kraken (NHL) Coachella Valley Firebirds (AHL) Chicago Blackhawks (NHL)
NHL-varaus:  210. varaus, 2012 Anaheim Ducks
Jaycob Megna (s. 10. joulukuuta 1992) on yhdysvaltalainen jääkiekkoilija, joka pelaa NHL-seura Florida Panthersin organisaatiossa. Hän on Anaheim Ducksin seitsemännen kierroksen varaus vuodelta 2012.
Megna pelasi NCAA:ssa Nebraska-Omaha Mavericksin paidassa, jossa hän teki kolmen kauden aikana pelaamissaan 105 pelissä neljä maalia sekä 18 syöttöpistettä eli yhteensä 22 tehopistettä. Lisäksi hänelle kertyi 40 rangaistusminuuttia.
4. huhtikuuta 2014 Megna päätti siirtyä ennen viimeistä yliopistovuottaan kolmen vuoden mittaisella tulokassopimuksella Anaheim Ducksiin. Megna pelasi ensimmäiset sopimuskautensa Ducksin farmiseuroissa AHL:ssa ensin Norfolk Admiralsissa ja sitten San Diego Gullsissa. Kaudella 2016–2017 Megna pelasi Ducksissa ensimmäisen NHL-ottelunsa. San Diego Gullsissa Megna puolestaan pelasi 62 ottelua ja teki niissä 27 pistettä. Hän oli liigan tehotilaston voittaja, saldolla +33. Kesällä 2017 Megna teki kaksivuotisen jatkosopimuksen Ducksin kanssa.
Megna ei toisen sopimusjaksonsa aikana saanut juurikaan peliaikaa NHL:ssä ja edusti pääosin AHL:n Gullsia. Megna siirtyi kaudeksi 2019–2020 vuoden sopimuksella Vegas Golden Knightsiin. Megna edusti koko kauden Golden Knightsin farmijoukkuetta Chicago Wolvesia, ja seuraavaksi kaudeksi hän teki sopimuksen AHL-joukkue San Jose Barracudan kanssa.
Megna oli kaudella 2020–2021 San Jose Barracudan kapteeni, ja hänet palkittiin kauden jälkeen joukkueen sisäisellä johtajuuspalkinnolla. Seuraavaksi kaudeksi hän teki sopimuksen NHL-joukkue San Jose Sharksin kanssa. Hän nousi lokakuun lopulla Barracudasta Sharksin NHL-kokoonpanoon ja vakiinnutti paikkansa Sharksin kokoonpanossa.
Tammikuussa 2024 Seattle Kraken asetti Megnan siirtolistalle, josta Chicago Blackhawks poimi hänet joukkueeseensa.
Heinäkuussa 2024 Megna teki vapaana agenttina Florida Panthersin kanssa vuoden mittaisen kaksisuuntaisen sopimuksen.
Perhe

Megnan isoveli Jayson pelaa keskushyökkääjänä Boston Bruinsin organisaatiossa.
Tilastot

Käännös suomeksi
Sarakkeet

| Sarakkeet |
| --- | --- |
 Tunturisarake (Kobresia myosuroides)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarakkeet Kobresia  Willd.
Katso myös
   Sarakkeet Wikispeciesissä   Sarakkeet Commonsissa 
Infobox OKNimi-testi OK: 
Sarakkeet (Kobresia) on sarakasvien (Cyperaceae) heimoon kuuluva kasvisuku, johon kuuluu 57 lajia. Sarakkeet voidaan tulkita joko omaksi suvukseen tai osaksi sarojen (Carex) sukua.
Sarakkeet ovat paljolti saroja muistuttavia yksisirkkaisia kasveja. Kasvutavaltaan sarakkeet ovat tiiviisti mätästäviä, ja niiden kukintona on varren päässä sijaitseva yksi tähkä tai muutamasta tähkästä muodostuva tähkistö. Tähkissä sijaitsevat kukat muistuttavat sarojen kukkia, mutta ovat kuitenkin rakenteeltaan hieman erilaiset.
Sarakkeita kasvaa viileillä alueilla pohjoisella pallonpuoliskolla ja niitä on yhteensä 35 lajia. Suomessa kasvaa luonnonvaraisena kaksi sarakelajia, joskin kumpikin niistä on harvinaisia.
Sarakkeiden (Kobresia) suku on nimetty saksalaisen Paul von Kobresin mukaan.
Lajeja

Suomessa tavattavat lajit:
kuusamonsarake (Kobresia simpliciuscula , syn. Carex simpliciuscula )
isokuusamonsarake (Kobresia simpliciuscula subsp. simpliciuscula)
tunturisarake (Kobresia myosuroides, syn. Carex myosuroides)
Kuusamonsarakkeen alalaji pikkukuusamonsarake (Kobresia simpliciuscula subsp. subholarctica, syn. Carex simpliciuscula subsp. subholarctica) esiintyy Pohjoismaissa vain Huippuvuorilla.
Aiheesta muualla

Finto: Kassu – Kasvien suomenkieliset nimet: Kobresia
Integrated Taxonomic Information System (ITIS): Kobresia (englanniksi)
United States Department of Agriculture (USDA): Kobresia (englanniksi)
Flora of China: Kobresia (englanniksi)
John F. Kennedy Juniorin lento-onnettomuus

| John F>  Kennedy Juniorin lento-onnettomuus |
| --- | --- |
 Onnettomuus tapahtui kuvanmukaisella koneella.
Yhteenveto
Päivämäärä:  16. heinäkuuta 1999
Onnettomuustyyppi:  lentäjän virhe, tilannetajun menetys
Tapahtumapaikka:  Atlantin valtameri, Martha’s Vineyard, Massachusetts, Yhdysvallat
 :  41°17′37″N, 70°58′39″W
Lähtöpaikka:  Essex Countyn lentoasema, New Jersey, Yhdysvallat
Määränpää:  Martha's Vineyardin lentoasema Massachusetts, Yhdysvallat
Kuolleita:  3
Loukkaantuneita:  0
Eloonjääneitä:  0
Lentokone
Konetyyppi:  Piper PA-32R-301, Saratoga II
Lentoyhtiö:  yksityinen
Rekisteritunnus:  N9253N
Matkustajia:  2 (Carolyn ja Lauren Bessette)
Miehistöä:  1 (John F. Kennedy Jr.)
John F. Kennedy Jr:n lento-onnettomuus tapahtui 16. heinäkuuta 1999 kello 21.41. John F. Kennedy Jr:n ollessa matkalla viikonlopuksi Martha’s Vineyardiin vaimonsa Carolynin sekä Carolynin sisaren Laurenin kanssa. Kone katosi tutkasta kello 21.40. Kone putosi Atlantin valtamereen, ja kaikki kolme koneessa ollutta kuolivat.
Lento

Lento lähti noin kaksi tuntia myöhässä Kennedyn odottaessa vaimoaan kaupungin ruuhkasta. Kone nousi ilmaan kello 20.38, noin 24 minuuttia auringonlaskun jälkeen, ja koneen oli tarkoitus laskeutua kymmenen aikoihin Martha's Vineyardin lentokentälle.[lähde? ]
Lento > Viimeiset tutkahavainnot

Martha's Vineyardin lentoasema ei ollut  kuullut mitään Kennedyn koneesta, mutta koneen oli nähty lentävän omituista lentoreittiä. Kello 21.38 Kennedyn kone oli noin 630 metrin korkeudessa. Kello 21.39 sen nähtiin nousevan noin 660 metriin. Kello 21.40.40 sen nähtiin lentävän vain 330 metrissä 25,7 kilometrin päässä lentokentältä. Kone lensi tuolloin poispäin Martha's Vineyardista, ja se oli viimeinen tutkahavainto, joka koneesta saatiin.[lähde? ]selvennä
Lento > Koneen putoaminen

Kennedy viritti radiota taajuudelle 127,25, ja yritti saada sieltä säätietoja. Samalla hän aloitti käännöksen oikealle, mutta silloin nopeus vain kasvoi. Kone kääntyi NTSB:n mukaan 125 astetta oikealle, mutta samalla 30 astetta alaspäin. Kone putosi nokka edellä ylösalaisin Atlantin valtamereen.
Lento > Onnettomuuden syyt

Kennedy ei ollut käynyt mittarilentokurssiaan loppuun. Ulkona oli pilvistä, ja Kennedy lensi visuaalisesti. Hän ei katsonut ulos virittäessään radiota. Samaan aikaan kone kallistui. Kennedy viritti radion taajuudelle 127,25, mutta ilmeni, että taajuudella ei kerrottu Martha's Vineyardin säätietoja, ja oikea taajuus olisi ollut 126,25.lähde tarkemmin?
Onnettomuuden syyksi julistettiin hallinnan menetys tilantajun menetyksen johdosta.[lähde? ]
John Cornyn

| John Cornyn |
| --- | --- |

Yhdysvaltain senaattori Texasista
 2002-12-022. joulukuuta 2002– Yhdessä Ted Cruzin kanssa  
Edeltäjä:  Phil Gramm
Henkilötiedot
Syntynyt: 2. helmikuuta 1952 (ikä 72) Houston, Texas, Yhdysvallat
Puoliso:  Sandy Hansen
Lapset:  2
Tiedot
Puolue:  republikaanit
Aiheesta muualla
www.cornyn.senate.gov
John Cornyn III (s. 2. helmikuuta 1952 Houston, Texas) on yhdysvaltalainen lakimies ja republikaanipoliitikko, joka on edustanut Texasia Yhdysvaltain senaatissa 2. joulukuuta 2002 lähtien. Ennen valintaansa senaattiin hän toimi muun muassa kotiosavaltionsa korkeimman oikeuden jäsenenä vuosina 1990–1997 sekä sen oikeusministerinä vuosina 1999–2002.
Saad Tedjar

| 0 | 1 | 2 |
| --- | --- | --- |

Henkilötiedot
Syntymäaika: 14. tammikuuta 1986 (ikä 38)
Syntymäpaikka: Béjaïa, Algeria
Pelipaikka: keskikenttä
Pituus: 183 senttimetriä
Seura
Seura: ASO Chlef
Pelinumero: 8
Seurat
| Vuodet | Seura | O (M) |
| 2006–2009 2009–2010 2010–2012 2012–2013 2013– | Paradou → JS Kabylie JS Kabylie USM Alger ASO Chlef | 30 (3) 27 (3) 41 (5) 16 (1) 23 (4) |
Maajoukkue
| 2011– |  Algeria | 7 (0) |
 Seurajoukkueuran tilastot kattavat vain kansalliset sarjat, päivitetty 19. kesäkuuta 2014.  Maajoukkueuran tilastot päivitetty 19. kesäkuuta 2014.
Saad Tedjar (arab. سعد تجار‎, s. 14. tammikuuta 1986 Béjaïa) on algerialainen jalkapalloilija. Keskikentällä pelaava Tedjar edustaa Algerian pääsarjassa pelaavaa ASO Chlefiä.
Seuraura

Tedjar aloitti jalkapalloilun Paradoun riveissä vuonna 2006 ja siirtyi lainalle JS Kabylien riveihin kaudeksi 2009–2010. Kauden jälkeen Tedjar siirtyi kahden vuoden sopimuksella Kabylien riveihin. Hän saavutti vuonna 2011 Algerian cupin mestaruuden.
Heinäkuussa 2013 Tedjar siirtyi ASO Chlefiin.
Maajoukkueura

Tedjar pelasi ensimmäisen maaottelunsa Algerian maajoukkueessa 12. elokuuta 2011 2012 Afrikan-mestaruuskisojen karsintaottelussa Tansaniaa vastaan. Hänet valittiin myöhemmin vuoden 2013 Afrikan-mestaruuskisoihin, jossa Algerian kisat päättyivät kuitenkin alkulohkoon.
Jomalan linnavuori

| Jomalan linnavuori> Borgberget i Jomala |
| --- | --- |
 Dalkarbyn peltoaukean alla Prästträsketin ylle kohoaa Kasberget (vasen) ja Borgberget. Vuoren rinteessä on vesilaitos.
Sijainti
 Jomalan linnavuori
Koordinaatit:  60°8.147′N, 19°57.02′E
Valtio:  Suomi
Paikkakunta:  Jomala
Historia
Tyyppi:  Linnavuori
Infobox OKVirheellinen NIMI-arvo: 
Jomalan linnavuori (ruots. Borgberget) on Ahvenanmaalla Jomalan Dalkarbyssä ja  Maarianhaminan pohjoispuolella sijaitseva linnavuori.
Linnavuori

Dalkarbyssä sijaitsee Prästträsketin äärellä yli 70 metriin kohoava Kasberget, joka on toiminut vartiovuorena kylän asukkaille. Järven eteläpuolella sijaitsee hieman matalampi Borgberget, jonka korkeimman kohdan rinteitä kiertää 130 metrinen kivivalli. Mäen laki on jyrkin idän puolella. Muut rinteet ovat vaatineet suojakseen suojavarustuksen, jonka jäänteitä kivivallit ovat. Valli on paikoin vaikea havaita, mutta sen kulun pääpiirteet huomaa selvästi kolmesta katkoksesta huolimatta. Se alkaa pohjoisessa jyrkänteen päältä ja kiertää lakea samalla korkeudella yli 180 astetta. Mäen pohjoispuolella sen juurella sijaitsee vielä yksi muuri, joka ojentuu ensin yli 50 metriä pohjoiseen ja kääntyy kohtisuoraan itään lähes 40 metriä. Muuri jatkuu vielä 20 metriä itään 20 metrin katkoksen jälkeen. Muurin päässä sijaitsee kiviröykkiö, joka lienee hautakumpu. Lähellä on parisen kymmentä muutakin kivilatomuksia tai -kasoja. Aluetta kutsutaan nimellä Korshaga.
Mäen itäpuolella sijaitsee Borgdalskällan, joka on ehtymättömästi pulppuava lähde.
Kasbergetin ja Borgberetin alla sijaitsee Prästträsket
Kasberget on Borgbergetin viereinen vuori
Itävallan Grand Prix 2021

|  Itävallan Grand Prix 2021  |
| --- | --- |
 9. osakilpailu 22 osakilpailusta kaudella 2021. 

Päivämäärä:  4. heinäkuuta 2021
Rata:  Red Bull Ring
Sijainti:  Spielberg, Itävalta
Ratatyyppi:  Moottorirata
Radan pituus:  4,318 km
Kilpailun pituus:  71 kierrosta, 306,452 km
Sää:   Puolipilvinen
Paalupaikka
Kuljettaja:   Max Verstappen   (Red Bull Racing)
Paaluaika:  1.03,720
Palkintokoroke
Voittaja:   Max Verstappen   (Red Bull Racing)
Toinen:   Valtteri Bottas   (Mercedes)
Kolmas:   Lando Norris   (McLaren)
Nopein kierros
Kuljettaja:   Max Verstappen   (Red Bull Racing)
Kierrosaika:  1.06,200 (kierroksella 62)
Itävallan Grand Prix 2021 (virallisesti Formula 1 BWT Grosser Preis von Österreich 2021) oli Formula 1 -kauden 2021 yhdeksäs osakilpailu, joka ajettiin 4. heinäkuuta Red Bull Ringin moottoriradalla Spielbergissä Itävallassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 2. heinäkuuta | 11:30–12:30 | 12:30–13:30 | 1. vapaat harjoitukset |  Puolipilvinen | 18–19°C | 30–32°C | 47–51% |
| 2. heinäkuuta | 15:00–16:00 | 16:00–17:00 | 2. vapaat harjoitukset |  Pilvinen | 19°C | 30–31°C | 40–41% |
| 3. heinäkuuta | 12:00–13:00 | 13:00–14:00 | 3. vapaat harjoitukset |  Aurinkoinen | 23–24°C | 47–51°C | 31–33% |
| 3. heinäkuuta | 15:00–16:00 | 16:00–17:00 | Aika-ajot |  Puolipilvinen | 25–26°C | 49–52°C | 25–28% |
| 4. heinäkuuta | 15:00–17:00 | 16:00–18:00 | Kilpailu |  Puolipilvinen | 20–21°C | 32–35°C | 47–50% |
Lähteet:
Vapaat harjoitukset

Ensimmäisten vapaiden harjoitusten aikana tallit saivat mahdollisuuden testata Pirellin valmistamia uusia takarenkaita ennen niiden virallista käyttöönottoa Britannian osakilpailussa. Harjoitusten aikana nähtiin ajovirheitä AlphaTaurin Yuki Tsunodan ja Aston Martinin Lance Strollin toimesta, kun Tsunoda ajoi soralle ja Stroll puolestaan menetti autonsa hallinnan kahdesti. Moni talli ajatti testikuljettajiaansa vapaiden harjoitusten aikana, kun Zhou Guanyu ajoi Alpinella, Callum Ilott Alfa Romeo Racingilla ja Roy Nissany Williamsilla. Red Bullin Max Verstappen oli ensimmäisten vapaiden harjoitusten nopein ennen Ferrarin Charles Leclerciä ja Carlos Sainzia.
Toisten vapaiden harjoitusten aikana radan olosuhteet muuttuivat kosteiksi ajoittaisten sadekuurojen myötä, minkä seurauksena kuljettajilla oli vaikeuksia parantaa aikakierroksiansa harjoitusten loppuvaiheessa. Alfa Romeo Racingin Kimi Räikkönen esteli Alpinen Fernando Alonsoa tämän nopealla aikakierroksellaan. McLarenin Lando Norris puolestaan teki ajovirheen kolmannessa mutkassa menettämällä autonsa hallinnan, mutta hänen autonsa säästyi vaurioilta ja hänen renkaansa vain menettivät parhaimman pitonsa. Mercedeksen Lewis Hamilton oli toisten vapaiden harjoitusten nopein ennen tallikaveriaan Valtteri Bottasta ja Verstappenia.
Kolmansien vapaiden harjoitusten ohessa FIA:n tuomaristo keskittyi sääntötarkennuksiin, koska perjantain vapaiden harjoitusten aikana havaittiin kuskien toimesta tapahtuneita yllättäviä vauhdin hidastamisia kierrosten aikana sekä varikolle tultaessa ja poistuttaessa, minkä seurauksena ne olivat aiheuttaneet vaaratilanteita muille nopeita aikakierroksiaan ajaneille kuljettajille. Harjoitusten aikana esiintyi muutamia lieviä ulosajoja kuljettajien ajovirheiden toimesta. Tsunoda sen sijaan oli lähellä osua ratavalliin menetettyään autonsa hallinnan kierroksensa loppuvaiheessa, mutta hän onnistui kääntämään autonsa takaisin radalle. Verstappen oli kolmansien vapaiden harjoitusten nopein, Bottas toinen ja Hamilton kolmas.
Aika-ajot

Aika-ajojen ensimmäisessä osiossa Norris ja Alonso ajoivat nopeimpia kierrosaikoja Verstappenia vastaan. Alonson tallikaverille Esteban Oconille aikakierrokset eivät riittäneet jatkoon, kun hän taisteli jatkopaikasta Räikköstä ja AlphaTaurin Pierre Gaslya vastaan, mikä päättyi Oconin ja Räikkösen karsiutumiseen.
Aika-ajojen toisessa osiossa kärkitallit päättivät ajaa kovemmalla rengasseoksella saadakseen paremman taktiikan kilpailua varten, mutta Ferrarin osalta kovempi rengasseos ei riittänyt kummankaan kuljettajan osalta jatkoon. Osion suuryllätyksen teki Williamsin George Russell, joka vaihtoi kovempaan rengasseokseen kesken osion ja vaihdosta huolimatta pääsi ensimmäistä kertaa kauden aikana jatkoon viimeiseen osioon. Alonso puolestaan ei ollut tyytyväinen karsiutumiseensa, koska Aston Martinin Sebastian Vettel esteli häntä viimeisen aikakierroksensa aikana. Vettel sai estelystä kolmen lähtöruudun rangaistuksen kilpailuun.
Aika-ajojen kolmannessa osiossa Mercedeksellä ei ollut riittävästi vauhtia taistella paalupaikasta, mikä mahdollisti Norrisin yrityksen taistella paalupaikasta Verstappenia vastaan, mutta Norris teki pienen ajovirheen viimeisellä aikakierroksellaan. Verstappen ajoi paalupaikalle ennen Norrisia ja Red Bullin Sergio Péreziä.
Kilpailu

Kilpailun lähdössä Ocon ja Alfa Romeo Racingin Antonio Giovinazzi kolaroivat keskenään, minkä seurauksena Ocon joutui keskeyttämään kilpailun ja turva-auto tuli radalle. Uusintalähdössä Pérez yritti ohitusta Norrisista, mutta ajautui radan ulkopuolelle, mistä Norris sai tuomaristolta viiden sekunnin aikarangaistuksen kilpailun aikana.
Hamiltonin osalta kilpailu vaikeutui, kun hän taisteli Norrisia vastaan, kunnes hänen jarrunsa ylikuumenivat ja hän menetti suorituskyvystään paljon vaurioituneen rungon vuoksi. Tsunoda puolestaan menetti mahdollisuutensa pistesijoituksille saatuaan kilpailun aikana kaksi aikarangaistusta varikkosuoran valkoisen merkkiviivan ylittämisestä. Pérez teki myöhemmin kilpailun aikana Norrisin kaltaisen virheen, kun hän ajatti Leclercin radan ulkopuolelle ja sai tilanteesta viiden sekunnin aikarangaistuksen.
Kilpailun loppuvaiheessa Mercedes pakotti Bottaksen hyökkäämään Hamiltonin ohi, jotta hän saisi eroa Norrisiin, mutta myös Norris ohitti Hamiltonin kierrosta myöhemmin Alonso puolestaan aloitti viimeisten kierrosten aikana hyökkäyksensä pistesijoille, mikä lopulta onnistui hänen ohittaessaan kymmenentenä ajaneen Russellin. Kilpailun jälkeen Alonso myönsi olleensa surullinen Russellin tilanteesta, koska Russell yritti ajaa kauden ensimmäiset pisteensä tallille, mutta hän ymmärsi tällaisten tilanteiden kuuluvan kilpailuun.
Viimeisen kierroksen aikana tapahtui viimeinen merkittävä kilpailutilanne, kun Räikkönen ja Vettel kolaroivat keskenään, minkä seurauksena molemmat ajautuivat soralle ja menettivät monta sijoitusta (Räikkönen sai tilanteesta myös aikarangaistuksen). Vettelin ja Räikkösen kolaritilanteen vuoksi Gaslyn viimeinen mahdollisuus ohittaa Leclerc epäonnistui. Verstappen ajoi kilpailun voittoon ennen Bottasta ja Norrisia.